paragraph_text: Hrvatske je napore poticala skupina intelektualaca okupljena oko ove čitaonice. Osnovali su ju 26. ožujka 1894. godine. Prva osoba Čitaonice bio je rumski župnik i začasni kanonik Rimokatoličke crkve Uzvišenja sv. Križa u Rumi dr Josip Paus. Ostali napredni hrvatski intelektualci grupirani ovdje bili su dr Rikard Plemić, Koloman pl. Jančo, M. Vuković, Anton Muha i Slavko Urbani-tajnik, varoški mjernik M. Krstić i zemljomjer Tomo Okrugić, učitelj Dragutin Hekman, Ilija Topalović magistar farmacije u Kozjakovoj apoteci i drugi.